P6_TA(2005)0337
Turism ja areng
Euroopa Parlamendi resolutsioon turismi ja arengu kohta (2004/2212(INI))
Euroopa Parlament ,
—võttes arvesse 23. juunil 2000. aastal Cotonous allkirjastatud AKV-ELi partnerluslepingu artiklit 24;
—võttes arvesse 20. oktoobril 2004. aastal AKV-ELi majanduslike ja ühiskondlike huvirühmade seitsmen-
dal piirkondlikul seminaril AKV-ELi parlamentaarse ühisassamblee egiidi all vastu võetud Fid ži deklarat-
siooni;
—võttes arvesse komisjoni teatist nõukogule, Euroopa Parlamendile, majandus- ja sotsiaalkomiteele ning
regioonide komiteele Euroopa säästva turismi põhisuuniste kohta (KOM(2003)0716);
—võttes arvesse oma 14. mai 2002. aasta resolutsiooni, mis käsitleb komisjoni teatist nõukogule, Euroopa
Parlamendile, majandus- ja sotsiaalkomiteele ning regioonide komiteele koostöö kohta Euroopa turismi
tuleviku huvides (1);
—võttes arvesse ülemaailmset säästva arengu tippkohtumist Johannesburgis 26. augustist 4. septembrini
2002. aastal;
—võttes arvesse AKV-ELi ühisassamblee 2001. aasta märtsis Libreville'is vastu võetud resolutsiooni, mis
käsitleb turismi ja arengut seoses Euroopa Arengufondi (EAF) juhtimise ja kontrolliga (2);
—võttes arvesse komisjoni ja nõukogu 10. novembri 2000. aasta seisukohta arengupoliitika kohta;
—võttes arvesse oma 18. veebruari 2000. aasta resolutsiooni, mis käsitleb komisjoni teatist pealkirjaga
“Turismi potentsiaali suurendamine tööhõive huvides –järg kõrgetasemelise töörühma järeldustele ja
soovitustele ”(3);
—võttes arvesse AKV-ELi ühisassamblee 14. oktoobril 1999. aastal Nassaus vastu võetud resolutsiooni
turismi ja arengu kohta (4);
—võttes arvesse ülemaailmset turismi eetikakoodeksit, mille Maailma Turismiorganisatsiooni üldkogu võt-
tis vastu Santiagos (T šiilis) 1. oktoobril 1999 ja mida toetas ÜRO Peaassamblee resolutsioon, mis võeti
vastu 21. detsembril 2001 (A/RES/56/212);
—võttes arvesse AKV-ELi ühisassamblee 1999. aasta 1. aprillil Strasbourg'is vastu võetud resolutsiooni,
mis käsitleb arengukoostöö kultuuridimensiooni, kaasaarvatud kultuuripärandi ja turismi aspekti (5);
—võttes arvesse arenguministrite nõukogu 30. novembri 1998. aasta resolutsiooni säästva turismi kohta
arengumaades;
—võttes arvesse kodukorra artiklit 45;
—võttes arvesse arengukomisjoni raportit (A6-0173/2005),
(1) ELT C 180 E, 31.7.2003, lk 138.
(2) EÜT C 265, 20.9.2001, lk 39.
(3) EÜT C 339, 29.11.2000, lk 292.
(4) EÜT C 59, 1.3.2000, lk 41.
(5) EÜT C 271, 24.9.1999, lk 73.C 193 E/338 ET 17.8.2006 Euroopa Liidu Teataja33
Neljapäev, 8. september 2005
A. arvestades, et turism on arengumaades vaieldamatult igas plaanis majanduskasvu liikumapanev jõud;
arvestades et seetõttu on vaja korrapäraselt mõõta selle mõju ning et selle ülesande täitmiseks sobiboma volitustest lähtuvalt ideaalselt Euroopa Parlamendi arengukomisjon;
Turism ja majanduskasv
B. arvestades, et turism on arengumaade jaoks igasuguse järjekindla arengupoliitika keskne aspekt;
C. arvestades, et arengumaades on turismi hoogustumiseks vaja sidevõrkude-, energeetika- ja uute tehno-
loogiate või tervise- ja tervishoiualaseid infrastruktuuriprojekte;
D. arvestades, et niisugused projektid peaksid tingimata tooma tulu nii kohalikule elanikkonnale kui ka
turismitööstusele;
E. arvestades, et ametivõimud peavad pühendama erilist tähelepanu sellistele turismivormidele nagu õig-
lane turism, mis tagavad kohalikele töötajatele ja ettevõtjatele õiglase töötasu;
F. arvestades, et Maailma Turismiorganisatsiooni projekt “Säästev turism –vaesuse kaotamise vahend ”
aitab kaasa aastatuhande arengueesmärgile kaotada vaesus, püüdes luua töökohti nendele, kes elavadvähem kui ühe dollariga päevas;
G. arvestades AKV riikide ning Euroopa Liidu vahel kaubandussuhteid reguleerivat ühepoolset soodus-
kaubandust alates 1. jaanuarist 2008 asendavate majanduskoostöö lepingute üle peetavaid läbirääki-misi;
H. arvestades, et turismisektor puudutab vaieldamatult kõikide liikmesriikide huve ja et vaatamata ühise
turismipoliitika puudumisele peaks komisjoni ettevõtete ja tööstuse peadirektoraadi turismiteenistusolema suurem;
Turism, keskkonnakaitse ja pärandi säilitamine
I. arvestades, et turismi saab areneda vaid juhul, kui austatakse looduslikke ja kultuurilisi olusid ning
kohalike kogukondade traditsioone;
J. arvestades, et turismi ei tohi pidada keskkonna vaenlaseks, vaid tuleks pidada selle liitlaseks, sest kesk-
konna ja pärandi säilitamine on turismi rentaabluse üheks tingimuseks;
K. arvestades, et ametivõimud peavad pühendama erilist tähelepanu keskkonnasõbralikele turismivormi-
dele, nagu ökoturism, maaturism ja solidaarne turism;
L. arvestades, et turism tugineb kohalikul tasandil loodusliku ja kultuurilise ning materiaalse ja immate-
riaalse pärandi ning ajalooliste ehituste säilitamisele ja arendamisele;
M. arvestades, et ametivõimud peavad pühendama erilist tähelepanu ühelt poolt turistide ja teiselt poolt
turismiobjektide ja -kohtade turvalisusele;
N. arvestades, et asjaomaste riikide valitsusasutuste püüdlused kehtestada ranged eeskirjad väga populaar-
sete turismikohtade külastamise reguleerimiseks on õigustatud, tingimusel et sealjuures konsulteeri-takse turismisektori esindusorganisatsioonidega;
O. arvestades vajadust viia tegevus energeetikasektoris kooskõlla transpordipoliitikaga, et kaitsta kesk-
konda ja järgida säästvat arengut edendava Kyoto protokolli eesmärke;
P. arvestades, et asjaomaste liikmesriikide ametivõimud peaksid omaks võtma ja heaks kiitma põhimõtte
kehtestada piirangud turistide voolule väikestesse saarepiirkondadesse ning mäestiku- ja rannikualadele,kus käib liiga palju turiste;17.8.2006 ET C 193 E/339 Euroopa Liidu Teataja33
Neljapäev, 8. september 2005
Turism, demokraatia ja poliitiline tasakaal
Q. arvestades, et turismi areng võib positiivselt kaasa aidata võitlusele totalitarismi, diktatuuride ja võimu
koondumise vastu;
R. arvestades, et mõnedes riikides kaasnevad turismiga inimõiguste rikkumised, nagu näiteks laste tööjõu
kasutamine, prostitutsioon ning laste seksuaalne ärakasutamine;
S. arvestades, et demokraatia ja selle kaitsjate vastu suunatud ülemaailmne terrorism, mille argpükslikud
kuriteod põhjustavad massiliselt ja valimatult tsiviilohvreid, puudutab eriti teravalt just turismi jaturiste;
T. arvestades, et turism on loomult demokraatlik nähtus ning võimaldab luua kohalikul, piirkondlikul ja
liikmesriigi tasandil majanduslikke ja ühiskondlikke struktuure, mis esindavad kodanikuühiskonda;
U. arvestades turismi ühendab inimesi ja aitab kaasa piirkondliku sotsiaalse ja majandusliku ühtekuulu-
vuse tekkimisele;
V. arvestades, et praegust liikumisvabadust kasutades on turistidel võimalus külastada ühe reisi jooksul
mitmeid sihtkohti, andes seega panuse piirkondliku koostöö tugevdamiseks ja riikidevaheliste suhetetihendamiseks;
W. arvestades, et liikmesriikide valitsused ja turismiettevõtjad mõjutavad oluliselt turismisuundade valikut;
arvestades, et negatiivne reklaam on vahend selliste riikide mõjutamiseks, kes ei austa demokraatiapõhimõtteid ega inimõigusi;
X. arvestades, et 1999. aastal loodi turismisektoris eetiliste kaubandustavade edendamiseks kolmeaastase
projektina rahvusvaheline õiglase turismi võrk, mida rahastasid komisjon ja Ühendkuningriigi rahvus-vahelise arengu ministeerium;
Turism, rahvatervis ja haridus
Y. arvestades, et arenenud rahvatervis aitab riigil turiste ligi meelitada;Z. arvestades, et turism on oluline rahvatervise kandja, sest see eeldab hügieeninõuete ja sanitaarmeetmete
kehtestamist, vaktsineerimiskampaaniate läbiviimist ning aitab levitada haiguste ennetamise alaseidteadmisi;
AA. arvestades, et HIV/AIDS, tuberkuloos ja malaaria on tänapäeval suured probleemid kogu maailmas;AB. arvestades, et turistidel ja kohalikel elanikel on oht nakatuda äärmiselt nakkavatesse haigustesse, nagu
näiteks enteroviirused, hingamisteede nakkused, seletamatu põhjusega palavik ja hepatiidid;
AC. arvestades, et turism on hariduse kandja, mis võimaldab kohalikul elanikkonnal õppida võõrkeeli ja
tutvuda uute info- ja kommunikatsioonitehnoloogiatega ning edendada ühtlasi oma kultuuripärandit jaaustada tavasid ja traditsioone, nõudes neilt samaaegselt teadlikkust ühiskonna arengu ja nüüdisaegsetetavade suhtes ning nendega kohanemist;
AD. arvestades, et ametivõimudel lasub siiski kohustus tagada inimõigusi ja eriti naiste ja laste õigusi austa-
vate kohalike tavade ja traditsioonide säilimine;
Turism, korrarikkumised ja kuritarvitused
AE. arvestades, et uute töökohtade loomisel tuleb eranditult igal juhul austada Rahvusvahelise Tööorgani-
satsiooni (ILO) standardeid;
AF. arvestades, et Euroopa Liidu institutsioonid ja kohaliku tasandi ametivõimud peavad koostöös valitsus-
väliste organisatsioonidega ühiselt ja pidevalt võitlema seksiturismi vastu;C 193 E/340 ET 17.8.2006 Euroopa Liidu Teataja33
Neljapäev, 8. september 2005
AG. arvestades, et ainult kooskõlastatud meetmed, teabe edastamine ja rahvusvahelist õigust järgivate karis-
tuste rakendamine on selles vallas tõeliselt tõhusad;
AH. arvestades, et laialdane teavituskampaania seksiturismi suhtes kohaldatavate karistuste suhtes peaks
soodustama sellest hoidumist; arvestades, et seksiturismiga seoses toime pandud kuriteod tuleb kohtu
alla anda ning seda peab olema võimalik teha nii päritolumaal kui riigis, kus need toime pannakse;
AI. arvestades positiivset mõju, mis on turismiettevõtjate, reisikorraldajate ja lennufirmade elluviidavatel
algatustel ja meetmetel, nagu näiteks voldikute jaotamisel või videote näitamisel tundlikesse sihtkohta-desse suunduvatel reisidel;
AJ. arvestades, et kinnisvaraspekulatsioonid mõjuvad laastavalt kohaliku elanikkonna olukorrale;
AK. arvestades ohtu, et välisinvestorite ja arengumaade valitsuste jaoks võib korruptsiooni viljelemine
vastastikku kasulikuks osutuda;
AL. arvestades, et vastavalt lapse õiguste konventsiooni artiklitele 32, 34, 35 ja 39 on lapsel õigus kaitsele
ärakasutamise eest ja paranemisele;
Turism ja majanduskasv
1. nõuab, et Euroopa Liidu arengupoliitika väljatöötamisel võetaks süstemaatiliselt ja järjekindlalt arvesse
turismi mõju ning säästva turismi ning hea valitsemistava põhimõtteid;
2. arvab, et säästev turism peaks parandama kohalike inimeste elu, keskkonda ja tervist ning toetama
kohalikku majandust, tagades kohalike toiduainete ja muude varude kasutamise;
3. palub komisjonil kaaluda ettevõtluse peadirektoraadis turismiküsimustega tegeleva struktuuriüksuse
tugevdamist, võttes arvesse turismi olulisust ja järjest suuremat hulka algatusi, mis teistest ühenduse poliitikasektoritest lähtudes turismi mõjutavad;
4. soovib, et komisjoni ettevõtluse peadirektoraadi turismiteenistusele omistataks suurem tähtsus, suuren-
dades selle käsutuses olevaid rahalisi vahendeid, et aidata kaasa turismisektorit käsitlevate poliitiliste ette-panekute arvu üldisele kasvule;
5. soovib, et arutataks turismiekspertide ametisse määramist arengu peadirektoraadis ja kaubanduse pea-
direktoraadis;
6. kutsub üles edendama turismisektoris kohaliku tasandi algatusi vaesuse leevendamiseks, bioloogilise
mitmekesisuse säilitamiseks ning inimõiguste edendamiseks;
7. soovitab komisjonil rõhutada turismipoliitikat koostöö- ja arengumeetmete raames ning arengusuuniste
ja ettevõtluse struktuurilise konsolideerimise vallas tehtavate jõupingutuste kontekstis, eelkõige suhetes AKVriikidega;
8. kutsub AKV riikide valitsusi üles tutvuma strateegiatega, mille abil tagada turismiprojektide toimumis-
piirkonna elanikkonnale võimalus kasutada turismiedendajate loodud kollektiivseid rajatisi;
9. rõhutab vajadust investeerida turismist saadud kasum uuesti kohalikku arengusse; kutsub reisikorralda-
jaid üles vaatama üle oma kõik-hinna-sees reisipakette, mis takistavad lisahüvede jõudmist kohaliku kogu-konnani; julgustab reisikorraldajaid kasutama nii palju kui võimalik kohalikku päritolu materiaalseid ja inim-ressursse, sh juhtivtöötajatena;
10. julgustab valitsusi looma ja edendama avaliku ja erasektori partnerlusi ning soodustama turismisekto-
ris ettevõtete loomist;17.8.2006 ET C 193 E/341 Euroopa Liidu Teataja33
Neljapäev, 8. september 2005
11. soovib, et võimalusel suurendataks Euroopa Arengufondi raames rahastatavate säästva turismi projek-
tide osakaalu;
12. teeb ettepaneku, et turismi, säästva turismi ja nende majandusliku mõju küsimus oleks majandus-
koostöö lepingute teemal toimuvate läbirääkimiste lahutamatu osa ning et teenuskaubanduse üldlepinguraames tõstatuvate turismialaste küsimuste puhul pöörataks positiivset tähelepanu arengumaade huvile seo-ses Euroopa turuga;
13. märgib, et paljudes arenguriikides on turismisektor peamiselt erasektori tegevusala; märgib sellega
seoses, et ühendus peab leidma võimaluse tagada huvitatud osapoolte ja teiste sotsiaalpartnerite täielik kaa-samine kõikidesse arengupoliitikaga seotud aruteludesse, mis mõjutavad turismisektorit;
14. rõhutab, et ühendus peab kiiresti andma abi riikidele, kes kannatavad loodusõnnetuste all, mis kah-
justavad nende turismimajandust;
Turism, keskkonnakaitse ja pärandi säilitamine
15. kutsub keskkonna ja arengu peadirektoraate üles vastu võtma ühiskava Euroopa jäätmekäitluse ja
jäätmete töötlemise meetodite levitamiseks väljapoole Euroopa Liitu, nähes esimeses etapis ette mõju-uurin-gute ja teises etapis pilootprojektide korraldamise;
16. kutsub üles rakendama sellist turismipoliitikat ja kehtestama selliseid eeskirju, mis soodustaks säästvat
turismi, et kaitsta loodusvarasid, kultuuripärandit ning traditsioonilisi maakasutuse vorme;
17. julgustab optimeerima olemasolevaid tehnilisi ja teaduslikke vahendeid, et ennetada ühekorraga nii
arhitektuuripärandi kahjustumist ja/või hävimist kui ka keskkonna kahjustusi;
18. nõuab, et kõigi Euroopa investeeringute suhtes arengumaade turismisektorisse kohaldataks ühenduse
rahastamise suhtes samu tingimusi, mis kehtivad liidusiseste investeeringute puhul; seega kui investeering onsilmanähtavalt kahjulik abisaaja maa keskkonnale, ajaloo- või kultuuripärandile, põliselanike ja autohtoonsetekogukondade eluviisile, Rahvusvahelise Tööorganisatsiooni kehtestatud töötingimuste miinimumnõuetele võiinimõigustele, ei tohi seda toetada;
19. toetab ühenduse tehnilise abi andmist riikidele, kes massilise turismi tõttu on sunnitud võtma meet-
meid turismikohtade kaitseks; toetab samuti heade tavade vahetust selles valdkonnas;
20. julgustab kohalikke ametivõime, kes seisavad silmitsi turismi liiga kiire arenguga, võtma vajadusel
meetmeid, mis piiraksid turistide voolu;
Turism, demokraatia ja poliitiline tasakaal
21. soovitab võidelda kuritegevusega kõige läbipaistvamal viisil, et tõrjuda rahapesu, seksiturismi jne;22. soovitab võidelda kuritegevusega viisil, mis ei kahjusta riikide turismikuvandit;
23. palub turismi hõlbustamiseks, kaitsmiseks ja turvalisemaks muutmiseks teha algatusi, mis oleksid
suunatud turismi puudutava kuritegevusega võitlemiseks, nagu näiteks politseinike eriväljaõpe;
24. palub arengumaade valitsustel kaasata kohalik elanikkond täiel määral turismiga seotud tegevustesse
ja hoolitseda tekkivate majanduslike, sotsiaalsete ja kultuuriliste hüvede tasakaalustatud jaotumise eest;
25. taunib Kuuba ametivõimude hiljutisi segregeerivaid meetmeid, millega sooviti takistada isiklikku kon-
takti turistide ja turismisektoris töötavate Kuuba kodanike vahel;C 193 E/342 ET 17.8.2006 Euroopa Liidu Teataja33
Neljapäev, 8. september 2005
26. soovib, et säästva arengu toetustegevuse raames piirkondlike koostööprojektide rahastamisel tunnis-
taks komisjon riikide ja piirkondade õigust ise demokraatlikul teel oma prioriteedid määratleda;
27. palub liikmesriikide valitsustel ja komisjonil tegutseda turismiettevõtjate ja kogenud organisatsioonide
toetusel eetiliste standardite edendamise nimel turismis, võttes kasutusele Euroopa õiglase turismi sertifitsee-ritud märgi;
Turism, rahvatervis ja haridus
28. kutsub Euroopa Liitu ja selle liikmesriike üles pakkuma turismipotentsiaaliga arengumaadele koge-
musi ja oskusteavet, mida on vaja personali koolitamiseks kohapeal; palub komisjonil toetada sellist oskus-teavet vajavate arengumaade projekte;
29. rõhutab komisjonile veel kord vajadust anda rahalist abi laste vaktsineerimiseks, eelkõige kiireloomu-
liste vajaduste rahuldamiseks vaktsiinide suhtes, mis sisaldavad kombineeritult järgmiste haiguste antigeene:
difteeria, teetanus, läkaköha, B-hepatiit ja meningiit, mille kutsub esile B-tüüpi Haemophilus Influezae;
30. rõhutab vajadust tõhustada Euroopa teadusuuringuid malaaria, tuberkuloosi ja HIV/AIDSi vastaseks
võitluseks;
31. arvab, et säästvast turismist saadav tulu võib kaasa aidata arengumaade elanikkonna elustandardi ning
tervise parandamisele, samuti side, energeetika ja tehnoloogia-alase infrastruktuuri parandamisele;
32. pooldab Euroopa rahalist toetust Maailma Turismiorganisatsiooni algatusele ST-EP (Säästev turism –
vaesuse kaotamise vahend) ning teistele algatustele, mille eesmärk on vaesuse leevendamine arengumaades;
Turism, korrarikkumised ja kuritarvitused
33. kutsub üles võtma eelnimetatud ülemaailmset turismi eetikakoodeksit, mille Maailma Turismiorgani-
satsioon ja selle liikmesriigid võtsid vastu Santiagos 1999. aastal, üle iga riigi siseriiklikusse õigusesse;
34. soovitab asjaomaste riikide valitsustel lasta igal aastal omavahel ringi käima loetelu sellistest viisa
andmisest keeldumise juhtumitest, mille põhjuseks on seksiturismiga seotud väärteod, inimsusevastased kuri-teod ja terrorism;
35. nõuab, et komisjon võtaks vastu tõhusaid tegutsemiskavasid võitluseks seksiturismiga Euroopa
tasandil;
36. nõuab lastega seotud seksiturismiga võitlemiseks, et:
—komisjon ja nõukogu tähtsustaksid senisest rohkem võitlust lastega seotud seksiturismi vastu, taastades
muuhulgas eelarverea “Lastega seotud seksiturismi vastu võitlemine kolmandates riikides ”, et tagada
vahendite eraldamine vastavaks tegevuseks;
—komisjoni tunnistaks seost lasteporno ja seksiturismi vahel ning tagaks selle küsimuse tõstatamise
kolmandate riikidega peetavas poliitilises dialoogis;
—komisjon ja liikmesriigid tagaksid arenguabi andmisel laste vajaduste ja õiguste seadmise esikohale,
pöörates erilist tähelepanu seksiturismi ohvriks langenud laste rehabilitatsioonile ja ühiskonnaga taas-kohanemisele;
37. julgustab turismiettevõtjaid, reisikorraldajaid ja lennufirmasid, kes on juba asunud võitlema seksitu-
rismi vastu, suurendades klientide teadlikust sellest probleemist ja teavitades selle õiguslikest tagajärgedest,nimetatud tegevust jätkama ning ülejäänuid seda rohkem edendama; kutsub ettevõtjaid üles tegema koos-tööd ametivõimudega potentsiaalse kuritegevuse tuvastamiseks;17.8.2006 ET C 193 E/343 Euroopa Liidu Teataja33
Neljapäev, 8. september 2005
38. nõuab, et komisjon astuks pärast turismisektori esindusorganisatsioonidega konsulteerimist konk-
reetseid samme turismiga seotud kinnisvaradumpingu vastu võitlemiseks;
39. palub Euroopa valitsustel hoolitseda selle eest, et ettevõtete delokaliseerimise või arengumaades lepin-
gute täitmise korral rakendataks täiel määral Euroopa äriühingute suhtes kohaldatavaid eeskirju, võttes eel-kõige arvesse asjaomaste töötajate õigusi;
40. nõuab, et asjaomaste riikide valitsused ja ELi turismiettevõtjad tagaksid inimõiguste standarditest ja
Rahvusvahelise Tööorganisatsiooni kehtestatud töötingimuste miinimumnõuetest tulenevatest töötajateõigustest kinnipidamise, Euroopa tarbija-turisti kaitse ning turismiettevõtjatele suunatud soovituste järgimise;
41. palub arengumaade valitsustel kehtestada kooskõlas Maailma Turismiorganisatsiooni soovitustega läbi-
paistvad ja nõuetekohaselt reguleeritud menetlused siseriiklikele turgudele juurdepääsuks, kuivõrd need onvälisinvesteeringute hädavajalikuks eeltingimuseks;
*
**
42. teeb presidendile ülesandeks edastada käesolev resolutsioon nõukogule ja komisjonile.
P6_TA(2005)0338
Näljahäda Nigeris
Euroopa Parlamendi resolutsioon Nigeri näljahäda kohta
Euroopa Parlament,
—võttes arvesse ÜRO ettepanekuid eraldada Nigeri toiduabiks 80,9 miljonit dollarit;
—võttes arvesse kodukorra artikli 115 lõiget 5,
A. arvestades, et Niger oli vaesuselt teine riik maailmas juba enne kui väga väike sademete hulk ja ränd-
rohutirtsude parved hävitasid eelmise aasta saagi, tuues kaasa toidupuuduse arvatavasti kolmandikuleriigi peaaegu 12 miljonist elanikust, sealhulgas 800 000 lapsele, keda ähvardab tõsine alatoitlus;
B. arvestades, et alates 1900. aastast on Nigerit laastanud üheksa põuaperioodi ja tõsist näljahäda ning
kaheksal korral rändrohutirtsude parved;
C. arvestades, et põuapiirkonnad soodustavad selliste nakkushaiguste puhangut nagu malaaria, hepatiit,
koolera, kõhutüüfus ja kõhulahtisus;
D. arvestades Nigeri toidukriisi keerukust, kus ilmastikuolud, toiduainete tootmine, turud, tehnoloogia,
kanalisatsioon, tervishoid, haridus, lapsekasvatamise tavad, Nigeri suur välisvõlg ning vaesuse levikmängivad oma osa;
E. arvestades, et kuni 2005. aasta juunini keeldus Nigeri valitsus tasuta toidunormide jagamisest;F. arvestades, et see keeldumine oli tingitud soovist mitte muuta turgu ebastabiilseks ja kriisi olulisuse
salgamisest;C 193 E/344 ET 17.8.2006 Euroopa Liidu Teataja33
Neljapäev, 8. september 2005